|  |  |  |  |
| --- | --- | --- | --- |
| |  | | --- | | Description: Description: mali grb | | **Република Србија** | | МИНИСТАРСТВО  ЗА РАД, ЗАПОШЉАВАЊЕ,  БОРАЧКА И СОЦИЈАЛНА ПИТАЊА | |
| Број: 404-02-92/3/2020-22 |
| Датум: 9. јули 2020. године |
| Немањина 22-26  Б е о г р а д |

На основу члана 60. Закона о јавним набавкама („Службени гласник РС“, бр. 124/2012, 14/2015 и 68/2015, у даљем тексту: Закон), Министарство за рад, запошљавање, борачка и социјална питања, Немањина 22-26, Београд, упућује:

**ПОЗИВ**

**ЗА ПОДНОШЕЊЕ ПОНУДA**

**ЈН 24/2020**

**Наручилац:** Министарство за рад, запошљаваље, борачка и социјална питања

**Адреса наручиоца:** Београд, Немањина 22-26

**Интернет страница наручиоца:** [www.minrzs.gov.rs](http://www.minrzs.gov.rs)

**Врста наручиоца:** Орган државне управе

**Врста поступка јавне набавке:** Поступак јавне набавке мале вредности

**Врста предмета јавне набавке:** Услуге

**Шифра и назив из ОРН:** 72267100 - Одржавање софтвера за информационе технологије

**Број и назив јавне набавке:** ЈН 24/2020 **-** Услуга oбнове техничке подршке лиценци за Oracle database 11g

**Процењена вредност јавне набавке:** 1.500.000,00 динара без ПДВ

**Критеријум и елементи критеријума за доделу уговора**:

Избор најповољније понуде ће се извршити применом критеријума „најнижа понуђена цена“.

Приликом рангирања понуда, упоређиваће се укупна понуђена цена без ПДВ дата у Обрасцу понуде.

У случају да два или више понуђача понуде исте укупне цене без ПДВ, наручилац ће уговор доделити понуђачу који буде извучен путем жреба.

Наручилац ће писмено обавестити све понуђаче који су поднели понуде о датуму када ће се одржати извлачење путем жреба, о чему ће бити сачињен записник. Неодазивање неког од понуђача не спречава поступак жреба. Жребом ће бити обухваћене само оне понуде које имају једнаку најнижу понуђену цену, исти рок реализације и исти гарантни рок.

Извлачење путем жреба наручилац ће извршити јавно, у присуству понуђача, и то тако што ће називе понуђача који су понудили исту најнижу цену, исти рок реализације и исти гарантни рок, исписати на одвојеним папирима, који су исте величине и боје, те ће сваки папир ставити у одвојене коверте, коверте у провидну кутију, одакле ће члан комисије извући само једну коверту. Понуђачу чији назив буде у коверти биће додељен уговор. Понуђачима који не присуствују овом поступку, наручилац ће доставити записник извлачења путем жреба.

**Начин преузимања конкурсне документације, односно интернет адреса где је конкурсна документација доступна**:

Портал Управе за јавне набавке: [www.ujn.gov.rs](http://www.ujn.gov.rs) као и на интернет адреси Наручиоца:

[www.minrzs.gov.rs](http://www.minrzs.gov.rs)

Адреса и интернет адреса државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, условима рада и сл:

Министарство финансија [www.mfin.gov.rs](http://www.mfin.gov.rs),

Министарство пољопривреде и заштите животне средине [www.mpzzs.gov.rs](http://www.mpzzs.gov.rs),

Агенција за заштиту животне средине [www.sepa.gov.rs](http://www.sepa.gov.rs),

Министарство за рад, запошљавање, борачка и социјална питања [www.minrzs.gov.rs](http://www.minrzs.gov.rs)

**Начин и рок подношења пoнуде:**

Понуђач понуду подноси непосредно преко писарнице Управе за заједничке послове републичких органа или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу:

**Министарство за рад, запошљавање, борачка и социјална питања,**

**Немањина 22-26, 11000 Београд**

са назнаком: **,,Понуда за јавну набавку, ЈН 24/2020 -** Услуга обнове техничке подршке лиценци за Oracle database 11g **- НЕ ОТВАРАТИ”**

Понуда се сматра благовременомуколико је примљена од стране наручиоцадо **21. јула 2020. године** до **13,00 часова***.*

**Отварање понуда обавиће се дана 21. јула 2020. године у 13,30 часова** на адреси: Министарство за рад, запошљавање, борачка и социјална питања, Београд, Немањина 22-26, V спрат, крило Ц, канцеларија број 14, у присуству чланова комисије, понуђача и заинтересованих лица.

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручилац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

**Услови под којим представници понуђача могу учествовати у поступку отварања понуда:**

Представник понуђача који је поднео понуду пре почетка поступка, мора предати комисији посебно писано овлашћење за присуство у поступку отварања понуда, оверено и потписано од стране законског заступника понуђача.

**Рок за доношење одлуке о додели уговора:** 10 дана од дана отварања понуда;

**Лице за контакт:** Богољуб Станковић,е - mail: [*bogoljub.stankovic@minrzs.gov.rs*](mailto:bogoljub.stankovic@minrzs.gov.rs)

КОМИСИЈА ЗА ЈАВНУ НАБАВКУ